**06.09.2023(1).**

**E-pasta nosaukums**

Par izmaiņām veidlapā “Pārskats par rindas garumu valsts apmaksātu plānveida ambulatoro pakalpojumu saņemšanai” un rindu ziņošanā

**E-pasta teksts**

Informējam, ka Nacionālais veselības dienests (turpmāk tekstā – Dienests) maina rindu pārskata iesniegšanas veidlapu un formu.

Veidlapa tiek mainīta ar mērķi mazināt birokrātisko slogu un cilvēciskās pārrakstīšanās kļūdas, kas var rasties pārskatu apkopošanas rezultātā. Līdz ar to Dienests līgumpartneriem piedāvā jaunu risinājumu rindu pārskata iesniegšanai. Jaunā rindu pārskata veidlapa tāpat kā iepriekšējā ir veidota *Excel* formātā un satur informāciju par pakalpojumu veidiem: dienas stacionārs, izmeklējumi, speciālistu konsultācijas, rehabilitācija, pakalpojumi bērniem; pakalpojumu sniedzēju: tā adresi, kontakttālruni, saiti uz e-pierakstu, ja tāds pieejams; gaidīšanas laiku uz konkrēto pakalpojumu dienās. Aizpildot veidlapu, Dienests lūdz, neveikt izmaiņas veidlapas rindās un kolonās, aizpildīt tikai ailes pretī jūsu pārstāvētajai iestādei un pakalpojumiem, kas tiek sniegti par valsts budžeta līdzekļiem.

Rindā esošo pacientu skaitu, norāda vienu reizi ceturksnī, Dienesta kopīgotā failā (veidlapas izkārtojums identisks rindu pārskatam dienās, tikai atbilstošajās ailēs norāda pacientu skaitu, nevis dienas.

Dienests (Teritoriālā nodaļa) *OneDrive* vidē ar līgumpartneriem dalīsies ar veidlapu, kurā katram pakalpojumu sniedzējam pretī savas organizācijas nosaukumam jāaizpilda ailes, par rindas garumu  (dienās) uz attiecīgā pakalpojuma sniegšanu par kuru ir aktīvs līgums ar Dienestu. Pakalpojumi ir izkārtoti 6 izklājlapās (sadalīti pakalpojumu grupās): izmeklējumi, speciālisti, dienas stacionārs, rehabilitācija, pakalpojumi bērniem, zobārstniecība. Ja tiek paplašināts sniegto pakalpojumu klāsts vai ir izmaiņas līgumos (līgums tiek pārtraukts/ reģistrēts jauns līgumpartneris/ vai pievienoti papildus pakalpojumi esošā līguma ietvaros) teritoriāla nodaļa veic atbilstošas izmaiņas veidlapā.

2023. gada septembrī jaunā kārtība ir testa režīmā un līgumpartneri var izvēlēties sev ērtāko ziņošanas veidu. Ar 2023. gada 1. oktobri plānots pilnībā pāriet uz jauno ziņošanas veidu.

Līdz ar to Dienests informē, ka septembrī līgumpartneri var izvēlēties sev ērtāko ziņošanas veidu:

1. Variants: Atbilstoši noslēgtajam līgumam “Par sekundārās ambulatorās veselības aprūpes pakalpojumu sniegšanu un apmaksu” ja līgumā noteiktā plānveida veselības aprūpes pakalpojuma sniegšanu personai nav iespējams nodrošināt uzreiz un rinda ir garāka par 5 (piecām) darba dienām, vienu reizi mēnesī līdz 10.datumam par iepriekšējo mēnesi, pakalpojumu sniedzējs, aizpilda DIENESTA tīmekļvietnē [www.vmnvd.gov.lv](http://www.vmnvd.gov.lv/) sadaļā „Profesionāļiem” apakšsadaļā “Līgumi un to pielikumi”, “Sekundāro ambulatoro veselības aprūpes pakalpojumu līguma paraugs” esošo pārskatu „Pārskats par rindas garumu plānveida ambulatoro pakalpojumu saņemšanai” un iesniedz Dienestā;
2. Variants: Aizpildīt *OneDrive* vidē ar līgumpartneriem kopīgoto veidlapu, kurā katram pakalpojumu sniedzējam pretī savas organizācijas nosaukumam jāaizpilda ailes, par rindas garumu  (dienās) uz attiecīgā pakalpojuma sniegšanu par kuru ir aktīvs līgums ar Dienestu. Pakalpojumi ir izkārtoti 6 izklājlapās (sadalīti pakalpojumu grupās): izmeklējumi, speciālisti, dienas stacionārs, rehabilitācija, pakalpojumi bērniem, zobārstniecība.

Pirms veidlapas aizpildīšanas Dienests lūdz ziņot (uzrakstot e-pastu uz attiecīgo Teritoriālo nodaļu) par ārstniecības iestādes izvēli (1. variants vai 2. variants).

Papildus Dienests informē, ka Teritoriālo nodaļu ietvaros tiks organizēti semināri par rindu veidlapas aizpildīšanu *OneDrive* vidē. Precīzāka informācija sekos.

Vēstules pielikumā divi kopīgoti dokumenti:

[Gaidīšanas\_rindas\_pārskats\_dienās.xlsx](https://veselibasministrija-my.sharepoint.com/%3Ax%3A/g/personal/linda_celmina-keze_vmnvd_gov_lv/ESvNvznhEExKspOn3SANB2kBhm5Qxa-A4G1uYu82sPJsnA)

[Gaidīšanas\_rindas\_pārskats\_pacientu\_skaits.xlsx](https://veselibasministrija-my.sharepoint.com/%3Ax%3A/g/personal/linda_celmina-keze_vmnvd_gov_lv/EUQWNIHPXJVIp_bik1pI3skBTdXikVpgJyZdz2QpoUJrUw)

Dienests aicina Jūs uz tiešsaistes semināru 14. septembrī 14:00 -15:00.